Xylotrupes carinulus

Xylotrupes carinulus er en bille som hører til gruppen hornbiller (Dynastinae) i gruppen skarabider (Scarabaeoidea).

Utseende 
En stor (hannene 37-66 millimeter), blank, mørk hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen. Arten ligner mye på Xylotrupes gideon, men skiller seg fra denne ved at hornet på hodet mangler en tann på oversiden.

Levevis 
Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse 
Arten er utbredt på Ny-Guinea, der den er kjent både fra Papua Ny-Guinea, Vest-Papua og Aruøyene.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 
 Underfamilien hornbiller, Dynastinae MacLeay, 1819
 Stammen Dynastini MacLeay, 1819
 Slekten Xylotrupes Hope, 1837 
 Xylotrupes carinulus Rowland, 2011

Kilder 
 Rowland, J.M. (2011): Notes on nomenclature in Xylotrupes Hope (Scarabaeidae: Dynastinae: Dynastini). Insecta mundi, (0176): 1-10. PDF

Eksterne lenker 
 

Hornbiller
Ny-Guineas insekter
Papua Ny-Guineas insekter
Vest-Papuas fauna
Biller formelt beskrevet i 2011
Dyr formelt beskrevet av J. Mark Rowland